Rīgā, 2022.gada 20.maijā

Privātās Montessori sākumskolas vecākiem

Cienījamie vecāki!

Paldies jums par sniegto atbalstu izglītības iestādes, izglītības iestādes akreditācijas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Privātā Montessori sākumskola ir akreditējama uz 6 gadiem, apliecinot, ka programmas īstenošana atbilst optimālam kvalitātes līmenim. Tā tiek īstenotas atbilstoši skolas uzstādītajam mērķim, apvienojot valsts izglītības standartu ar Monessori pedagoģijas filosofiju.

Privātās Montessori sākumskolas stiprās puses ir ģimeniskā atmosfēra, kur iespējams pamanīt katra bērna talantus vai mācību grūtības un sasniegt maksimāli labu rezultātu. Vēlamies atzīmēt arī dibinātāja un pedagogu saskaņotu rīcību, saprotamu pienākumu un atbildības jomu sadali, kas nodrošina efektīvu procesu īstenošanu, visu iesaistīto pušu izpratni par skolas darbību. Skolas kolektīvs saskata savas attīstības iespējas, kuras balstās uz pašvertēšanas rezultātā iegūtiem datiem.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar izglītības iestādes vadītāju, vietnieku, izglītības iestādes dibinātāja pārstāvi, izglītojamo vecākiem, izglītības iestādes padomi.
2. Sarunas ar pedagogiem.
3. 5 mācību stundu vērošana (attālināti).
4. Izglītības iestādes (virtuāla) apskate (kopā ar izglītības iestādes vadītāju).
5. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plānošanas dokuments, vērtēšanas kārtība, e-klase, audzināšanas darba prioritātes trīs gadiem).
6. Skolas tīmekļa vietnes izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi:

* + - 1. Audzināšanas satura mērķtiecīgas sistēmas sakārtošanu, kas paredz arī vecāku iesaisti plānošanā.
      2. Vērtēšanas kārtības pilnveidošanu – veidot vienotu pedagogu, bērnu un vecāku izpratni par vērtēšanas sistēmu un mērķiem.
      3. Veidot datos balstītu pašvērtēšanas sistēmu un attīstības pānošanu, iesaistot vecākus.

Novēlu jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītāja Sanita Zveja